
De nipor ... ni ! 

Jen la dua numero de “Esperanta Numismatiko” kun pli da rubrikoj, pli da tekstoj, pli da 
kontribuoj... 

Nia asocio sufiĉe rapide kreskadas. Ni jam havas 25 membrojn el 9 diversaj landoj kaj 3 
diversaj kontinentoj. 


Jen listo de la unuopaj membroj: 

1 Belgio 10 

2 Ĉeĥio 1 

3 Germanio 7 

4 Hispanio 1 

5 Finnlando 1 

6 Francio 1 

7 Nepalo 2 

8 Nov-Zelando 1 

9 Pollando 1 


Listo de muzeoj kaj bibliotekoj: 

1 Aŭstrio 1 

2 Belgio 1 

3 Britio 1 

4 Germanio 2 

5 Ĉeĥio 1 

6 Hispanio 3 

7 Japanio 1 

8 Kroatio 1 

9 Nederlando 1 

10 Uzbekio 1 


Estas prezentataj ĉi-foje tri medaloj kun (urba) pejzaĵo sur la reverso, tri medaloj faritaj per tri 
diversaj metaloj aŭ alojoj. Tri novaj rubrikoj, respektive pri la numismatika terminaro, pri viaj 
mesaĝoj kaj reagoj kaj pri diversaj eventoj kaj anoncoj. Eĉ interŝanĝo de solvoproponoj pri la 
enigmoj de eble la pli malnova aŭ eĉ unua esperanta medalo. Krome la unua alfabeta seriero 
de numismatikaj terminoj, por kiuj serĉado en PIV estis foje fruktodona. 

Bedaŭrinde ĝis mi ne ricevis kontribuaĵon por la rubriko en kiu oni povas kaj rajtas prezenti 
ekzemplerojn el la propra kolekto. Tamen mi ne povas imagi ke ne ekzistus numismatikaj 
trezoreroj en la ŝrankoj de niaj numismatoj. Metu ilin en la lumon! 


Rekomendinda por numismatoj sendube estas la 2014a numismatika ekpozicio en Herzberg 
am Harz (Germanio). 

Por la jaro 2015 mi provizore jam nun volas inviti niajn membrojn al la unua kunveno de 
ENA dum la jubilea Universala Kongreso en Lille (Francio). Probable ni krome havos 
propran standon dum unu tago! 


Finfine denove peto al ĉiuj legantoj de EN: bonvolu sendi viajn kontribuaĵojn, rimarkojn, 
ideojn, reagojn, bildojn kaj tekstojn pri viaj propraj kolektaĵoj esperantaj! 


Bert 

MONEROJ & MEDALOJ 


Tipo A 1 


Itala Esperanto-Kongreso 1976 



Lando: Italio 
Metalo: bronzo 
Diametro: 32 mm 


Kvanto: nekonata 
Pezo: 18,70 gr 
Diko: 2 mm 


Averso: 

Busto de Zamenhof. Skribo: “DOTT. L. L. ZAMENHOF” Skribo sube: Riccardo Rossi 

Reverso: 

Esperanto-steleto super bildo de kastelo de la urbo Massa kaj la urba blazono. Ĉirkaŭa skribo: 
“74a ITALA KONGRESO DE ESPERANTO MASSA 18-24 SEPTEMBRO 1976” 

Rimarko: 

La hoketo apartenas al la medalo, la ĉenero ne. 

Tipo A 1 


Unua Danubvala Konferenco 1948 




Lando: Hungario 
Metalo: aluminio 
Diametro: 40 mm 


Kvanto: nekonata 
Pezo: 6 gr 
Diko: 2,50 mm 


Averso: 

Granda stelo kun “E” en la centro. Ĉirkaŭa skribo: 1948.1-A DANUBVALA ESPERANTO 
KONFERENCO. 

Reverso: 

La Fiŝista Bastiono (Helaszbastya) en la urbocentro de Budapeŝto. Sube: rubando kun skribo: 
“BUDAPESTI EMLE K” (Memoraĵo pri Budapeŝto) 

Rimarko 1: 

Vidu ankaŭ: Vikipedio: Budapeŝto —> Esperanto en Budapeŝto 

Rimarko 2: 

Tiu -ĉi “unua” Danubvala Konferenco restas ĝis hodiaŭ la “nura” 

Tipo A 1 


UEA - kongreso 1923 




Lando: Germanio 
Metalo: arĝentumita latuno 
Diametro: 31 mm 


Kvanto: nekonata 
Pezo: 11 gr 
Diko: 2 mm 

Averso: 


Busto de Zamenhof en la mezo. Suba skribo: “D ^L.ZAMENHOF” 

Ĉirkaŭa skribo: “XVa UNIVERSALA KONGRESO DE ESPERANTO NŬRNBERG 2-8 
AUG 23”. 


Reverso: 

Kastelo kaj domoj de la malnova Nurembergo. Suba skiibo: “PAWLIK kaj HEINR.ANIM”. 


Rimarko 1: 

La medaleto estis farita okaze de la 15a Universala Kongreso en la jaro 1923 en Nurembergo. 


Rimarko 2: 

La supera ekzemplero klare montras ke la medalo origine estis arĝentumita. Tamen jam 
rimarkeblas makuletoj kaj spuroj de eluziĝo. 

La alia ekzemplero preskaŭ komplete perdis la arĝentan tavolon. Restas nur kelkaj tre etaj 
spuroj de arĝentumo. 


Rimarko 3: 

Serĉataj : informoj pri la nomoj “PAWLIK kaj HEINR.ANIM” kaj bonkvalita kopio de 
ankoraŭ “nova” ekzemplero de ĉi-medalo. 

TERMINARO 


averso 


ĉirkaŭa skribo 


portreto aŭ busto 



monofarejestra signo 
(J.W.A. van Hengel) 
Utrecht) 


monersigno 

(monofarejo 


jarindiko 

Klarigoj pri la antaŭa paĝo 


monerfiguro / medalfiguro: la kompleta bildo de averso aŭ reverso. Kutime ĝi konsistas el 
diversaj elementoj, kiel la centra bildo, la valorindiko, la ĉirkaŭa skribo, la jarindiko kaj la 
kromsignoj. Kiel centra bildo oni ofte preferas portreton, blazonon aŭ alegorian bildon. 


valorindiko: preskaŭ ĉiuj modernaj moneroj havas valorindikon. Tio nur eblas se la valoro 
restas longtempe konstanta. En la pasinteco la valoro dependis de la metalprezoj kaj ĝi tial 
daŭre ŝanĝis.Do, valorindiko mankis. 


kromsigno: kutime temas pri la signo de la monofarejo kaj / aŭ la signo de la monfarejestro. 
Aliaj kromsignoj indikas i.a. la inicialojn de la desegnisto kaj / aŭ de la gravuristo. 


jarindiko: preskaŭ ĉiuj modernaj moneroj / medaloj havas jarindikon. Pasintece oni ofte 
indikis la regadperiodon de potentatoj. Poste religiaj elementoj aŭ la fondo de dinastio estis 
inclikitaj. Ekde 1370 la unuaj ciferoj ekaperis; ili estis romiaj. La unuaj “arabaj” ciferoj 
aperis en Eŭropo en 1424. 


ĉirkaŭa skribo: teksto sur la monerfiguro laŭlonge de la rando. 


flanka skribo: teksto sur la rando de la monero / medalo 


rando: la flanko de monero aŭ medalo. Prilaboritan randon oni nomas noĉrandon, 
kablorandon, florrandon ktp. 


Por la klarigo de aliaj terminoj, vidu la alfabetan liston en ĉi-numero kaj en la 
venontaj numeroj de la revuo. 

Alfabeta listo(l): 


averso: tiuflanko de plata objekto kiu estas normale elmetata al la vido 


arĝentumi: meti arĝentan tavolon sur monero aŭ medalo 

bismuto: metalo flavblanka kaj rompiĝema 

bronzo: alojo de kupro kaj stano (en proporcio ĉ 8/1), al kiu oni ofte aldonas en ioma kvanto 
zinkon aŭ plumbon 

busto: supera parto de la homa korpo, kun la kapo kaj la brusto. Sur moneroj kaj medaloj 
bildoj de egefamaj personoj 

ĉirkaŭa skribo: vidu sur la antaŭa paĝo 

diametro: longo(ŝnuro) tra la simetricentro 

diko: dimensio alia ol longo kaj larĝo 

eldonokvanto: kvanto de samaj eldonitaj moneroj aŭ medaloj 

fandi: likvigi per varmo solidan substancon porfari medalojn 

gravuristo: artisto kiu profesie gravures artefaktojn 

helpa mono: ne-oficiala pagilo uzata kiam oficiala mono maloftas aŭ mankas 

jarocifero(j): la datoj aŭ jarindikoj inter du eventoj. Ekzemple la jaro de naskiĝo kaj la jaro 
de morto de Zamenhof 


kuproniklo: alojo de kupro kaj niklo 


latuno: ĉiaspeca alojo el kupro kaj zinko, flavkolora 


medalo: metala disketo, surhavanta ambaŭ-flanke bildon, signojn aŭ surskribojn, stampita aŭ 
fandita kiel memoraĵo pri grava okazintaĵo aŭ kiel honoraĵo al merita homo 


medalisto: p ersono kiu profesie faras medalojn 


mezuro(j): longo, diko ktp 


monero: ĉiu aparta peco de metalmono 


mono: pagilo aŭ difinita kvanto da tiu pagilo, uzata kiel interŝanĝilo en aĉeto kaj vendo 


monofarejo: laborejo en kiu oni faras /fabrikas monerojn aŭ medalojn 


muromedalo: kutime sufice granda medalo por pendigi kontraŭ muro 


monosistemo: jura statuto, difinanta la valoron de la monunuo rilate al oro aŭ al fremdlanda 
mono, la reĝimon de la emisio kaj la kondiĉojn de konvertebleco 


numismatiko: scienco pri antikvaj moneroj kaj medaloj (laŭ PIV) 


orumi: meti oran tavolon sur monero aŭ medalo 

pezo: mezuro deforto, rezultanta de la tera altiro, per kiu la korpoj pezas.Gi rilatas al 
konvencia unuo 


skribo: teksto sur monero aŭ medalo 


signo / simbolo: io, kio prezentas, elvokas aŭ servas por esprimi ion alian, pro analogeco aŭ 
pro konvencio, precipe io konkreta, kiu anstataŭas ion abstraktan 

signo de la monofarejestro. persona simbolo de la estro de monofarejo 

signo de la monofarejo: simboio de la monofarejo 

valorindiko: vidu ia antaŭan paĝon 

1. Konversacioj 


RETPOŜTO 

de vi por ni! 



Vidu numeron 1 de januaro, paĝon 8! 


13 . 10.2013 9:18 


Estimata sinjoro Purdy, 

Kun ĝojo mi bonvenigas vin kiel nova ano de UEA-faka asocio ENA. 

Homo kun via sperto estos valora membro en nia studgrupo. Fakte, ni ne estu nur kolektantoj 
de medaloj, moneroj ktp, sed homoj kiuj volas studi la objektojn el numismatika, historia kaj 
aliaj interesaj vidpunktoj. 

Dankon ankaŭ pro viaj ege interesaj informoj pri ĝenerala numismatiko en Nov-zelando kaj 
pro la diskonigo de mia alvoko. 

Ĉu en via lando jam aperis esperantaj medaloj aŭ aliaj interesaj numismatikaĵoj? Ĉu vi 
eble povus/ volus kontribui al la unua numero de nia organo, kiu aperos en januaro 2014? 

Sincere kaj samideane, 

Bert Boon/ Belgio 


17 . 01.2014 20 : 41 . 


Kara s-ro Boon, 

Dankon por la unua numero de la ENA-revuo. Pri FRIQUE ATLANTIQUE (pgx. 9) - ĉu 
FRIQUE ne estas AFRIQUE ("Afriko" en la franca)? Estas tamen enigmo, kial oni uzus 
francajn formojn de tiuj geografiaj nomoj! 

PS: ... sed ankaŭ la dato estas franclingva (JUIN 1908). Jen ekzemplero vendita rete, sed la 
priskribo apenaŭ pli klarigas la aferon: 

Sincere, 

Martin Purdy 

18 . 01.2014 


16:44 


Kara s-ro Purdy, 

Dankon pro viaj pozitiva reago kaj preteco helpi min solvi la enigmon. La medalon kiun vi 
montras ĉe Delcampe estas tiu el la ENA-gazeto. Jes, mi hazarde aĉetis ĝin! 

La franca vorto "frique" havas propran signifon= "mono" en la neskriba lingvouzo. Provizore 
la enigmo do restas! 

Danke kaj samideane, 


Bert 


18 . 01.2014 18:31 

Ĉu ne 'fric' kiam temas pri mono? Estus strange, uzi tian esprimon sur medalo, precipe antaŭ 
100 jaroj, ĉu ne? Pro la proksimeco de la vorto Atlantique mi estas preskaŭ centprocente 
certa, ke la komenca litero de Afrique aŭ mankas au estas parte kovrita de alia bildelemento. 
Ĉu vi pretus sendi al mi pli grandan foton por ekzameno? 

Sincere 

Martin 


1 . 01.2014 19:32 

Vi tute pravas pri la ortografio de "fric". Mi kontrolu antaŭe por eviti tiajn erarojn! Dankon! 
Mi sendas al vi la pligrandigitan flankon aldone. 

Mi denove pristudis la vorton per diversaj lupeoj, sed ne konstatis ke la litero A estus kovrita 
de alia bildelemento. 

Por la gravuristo estis sufiĉe da raŭmo por la tuta vorto AFRIQUE. Do kial li forlasu la unuan 
literon? 

En la kazo de malbona observo aŭ takso de la disponebla raŭmo, oni nur poste konstatos la 
propran eraron kaj ne plu kapablus forviŝi aŭ nuligi la unuan literon. Tamen ankoraŭ eblus 
nuligi la lastan literon, sed kiel vi mem povas konstati, tio tute ne estis necesa, ĉu ne, do tion li 
ne faris? 

Ĉiel, mi ankoraŭ ne komprenas la signifon de FRIQUE... 

Amike, 

Bert 

18 . 01.2014 


21:25 


Dankon por la pligrandigita bildo. Jen nova teorio: ni imagu, ke la medalo respeguligas la 
terglobon; la sinjoro kun la hispaneca ĉapelo estu sudamerikano, do inter li kaj la duonnuda 
afrikanino estas la Atlantika Oceano, kaj jen la vorto ATLANTIQUE. Aiiflanke de la 
Atlantiko estas Afriko ... 

Ĉu estas eĉ sign(et)oj de literoj aliloke sur tiu flanko de la medalo, proksime al la aliaj homoj, 
ekz-e "Europe" aŭ similaj? La literoj estas tre malfortaj kaj rapide malaperus post nur 
malmulta frotado, bedaŭrinde. Ĉu vi povas legi ion el la "vorto" ĉe la rando de la medalo je la 
"4-a horo", malantaŭ la homoj, kie ni atendus ekz-e la Hindan Oceanon au Aŭstralion? Estas 
"io" tie, sed ĝi estas por mi nelegebla, eĉ je 500%-a pligrandigo. 

Sincere, 

Martin 


21 . 01.2014 20:31 

Interesan teorion vi prezentas pri ebla malapero de gravuritaj literoj. 

Bedaŭrinde mi tute ne havas la impreson ke la gravuritaj literoj estus facile forfroteblaj, male. 
La problemo estas ke la tekniko de fundado ne chiam estas sukcesa koncerne la reprodukton 
de detaloj. Tial ech povas malaperi literoj aŭ vortoj kiel F. MAGDELAINE EDIT (nur la 
supera triono de la literoj estas per lupeo videbla je la "sesa horo"! Mi rekonstruis ilin dank'al 
la broshuro de Jankowski!). Je la "4a horo" estas iu reprodukto de "manskribo", ne legebla, 
sed apertenanta al la origina medalo. 

Same interesa laŭ mi estas la jarciferoj 1908 sur medalo de 1912 (laŭ Hans Jankowski)! Mi ne 
povas imagi ke la gravuristo celis ŝerci. Aŭ ĉu la vortoj FRIQUE ATLANTIQUE ankaŭ estus 
ŝerco?! Tro fantasia klarigo, mi pensas. 

Amike, 

Bert 

2. Reagoj 


17 . 01.2014 13:48 


Kara Bert, 

bonvenon en la mondo de Esperanto-gazetaro! 

Kiel biblioteko ni kompreneble tre shatas, se vi regule alsendos la novajn numerojn. 
Kompreneble ni preferas kolekti presitajn, surpaperajn eldonojn, sed shulde al la tempo 
modema, ankau kolektas la elektronikajn. 

Persone al mi tre plachas via ideo, ne postuli kotizojn de la membroj, do ankau ne instali 
estraron kaj superfluan buorkratecon. 

Fartu bone, vivu kaj prosperu la nova gazeto! 

Utho Maier, Germana Esperanto-Biblioteko Aalen 




17 . 01.2014 15:04 

Saluton Bert, 

Tutkoran dankon pro la bela revuo. 

Amike, 

Henri Schutters (Belgio) 

☆☆☆☆☆☆☆☆☆☆ 


18 . 01.2014 13:11 

Tre kara Boon-Tudts, 

Mi elkore dankas vin pro via informo tio kio ege placas al mi. La fotoj kaj informoj estas tre 
memorindaj. Mi gratulas vin pro via laboro. 

Plej amike, 

Mukunda Pathik el Nepalo. 

21 . 01.2014 13:53 

Dankon kaj gratulon 
amike 

Michel Muszynski (Francio) 

26 . 01.2014 23:09 

Germana Esperanto-Centro / Interkultura Centro Flerzberg, Grubenhagenstrato 6 
DE-37412 Flerzberg am Harz...la Esperanto-urbo, Germanio 

Kara sinjoro Boon, 

elkoran dankon pro via grava informo. 

Mi tre interesighas pri la gazeto REVUO ENA Jarkolekto 1 Numero 1. 

Amike salutas 
Peter Zilvar 

03 . 02.2014 16:16 

Mi profitas de via reago, por gratuli vin pro la revuo: tre bona komenco, treege interesa la 
priskribo de la medaloj - mi kredas, ke s.ro Jankovvski estos tre ĝoja pro via iniciato. Mi 
varme esperas, trovi iom da tempo kaj precipe ion interesan por kontribui al la revua enhavo. 

Plej karajn salutojn sendas 

Elda Dorfler (Germanio) 

-s4--s4--sV-sV-sV-fr-sS--fr-s$--& 


03 . 03.2014 10:25 

Saluton Bert, 

Mi rememoras vian demandon pri mia aliĝo, kaj efektive mi ŝatus ke vi aligu ankaŭ min al la 
Esperanto Numismatika Asocio. 

Grandan sukceson mi deziras al vi! 

Amikajn salutojn 

Ivo Schenkel (Belgio) 

☆☆☆☆☆☆☆☆☆☆ 

March 17, 2014 12:11 PM 


9-a Movada Foiro dum la UK en Bonaero 

La Movada Foiro estas grava okazo dum la Universala Kongreso, kiam ĉiuj Landaj kaj Fakaj 
Asocioj kaj aliaj movadaj instancoj havos eblecon senpage prezenti sian agadon al la 
kongresanaro. Ĉiu asocio ricevos spacon ĉe tablo, kie ĝi rajtos prezenti siajn afiŝojn, 
informfoliojn, eldonaĵojn, fotojn de sia agado kaj simile. 

Dato de la Movada Foiro en Bonaero: sabaton, la 26-an de julio 2014. 

Ejo: en salono Gran Panamericano, ĉe la kongresejo en hotelo Panamericano. 

Komencohoro:19h00. Ekspoziciantoj rajtas veni je 18h30 por aranĝi siajn tablojn. 

Anna Lowenstein (Italio) 


2014-03-18 20:44 


Estimata sinjorino Lowenstein, 

Mi dankas vin pro via invito partopreni en la Movada Foiro dum la UK. 

Bedaŭrinde mi chi-jare nek povas cheesti nek povas peti alian membron reprezenti la novan 
asocion. 

Tamen, dum la venonta UK en Lille, ENA certe akceptos la inviton kaj almenaŭ mi planas 
cheesti. Aliajn membrojn mi volas instigi. 

Mi deziras fruktodonan agadon kaj sukceson en Bonaero! 

Altestime kaj samideane, 

Bert Boon 

Iniciatinto de ENA (Belgio) 


dinsdag 18 maart 2014 21:34 


Kara Bert, 

Mi bedaŭras, ke ENA ne povos aperi ĉe la Movada Foiro ĉi-jare. Sed certe estos loko por vi 
venontan jaron! 

Kore, 

Anna 

ANONCOJ 

& 

EVENTOJ 


Interkultura Centro Herzberg (http://ic-herzberg.de) prizorgas la Esperanto-agadon en la 
urbo: estas kursejo, klerigejo, 

loka, regiona kaj intemacia movada centro, 

ofertas lernejan kaj eksterlemejan instruadon de Esperanto, 

helpas al vizitantoj, 

funkciigas bibliotekon kaj gazetarkivon, 

organizas kunsidojn, seminariojn, konferencojn, kongresojn, 

donas ĉiutipan helpon rilate al Esperanto. 

La lan de junio 2014 okazos: malfermo de ekspozicio pi*i lllCClilloj en la Esperanto- 
ĉambro de la Welf-kastela muzeo. 


☆☆☆☆☆☆☆☆☆☆ 


9-a Movada Foiro dum la UK en Bonaero 

La Movada Foiro estas grava okazo dum la Universala Kongreso, kiam ĉiuj Landaj kaj Fakaj 
Asocioj kaj aliaj movadaj instancoj havos eblecon senpage prezenti sian agadon al la 
kongresanaro. Ciu asocio ricevos spacon ĉe tablo, kie ĝi rajtos prezenti siajn afiŝojn, 
informfoliojn, eldonaĵojn, fotojn de sia agado kaj simile. 

Dato de la Movada Foiro en Bonaero: sabato, la 26-a de julio 2014. 

Ejo: en salono Gran Panamericano, ĉe la kongresejo en hotelo Panamericano. 

Komencohoro:19h00. Ekspoziciantoj rajtas veni je 18h30 por aranĝi siajn tablojn. 

Anna Lowenstein (Italio) 




Ekspozicio "Esperanto kaj kolektado" demandas pri viaj kolektoj 


La 27-an de septembro en 2014 (kadre de la tutŝtata filetala ekspozicio) okazos ankaŭ 
inaŭguro de la nova tutjara ekspozicio kun la supra temo en la Esperanto-Muzeo Svitavy en 
Cehio. Por ke ĝi estu laŭeble plej kvalita kaj bunta, organizantoj bonvenigus kunlaboron de 

Esperanto-kolektantoj! 

Ni serĉas interesiĝantojn, kiuj pretus senpage disponigi por unu jaro elekton el siaj kolektoj. 
Bona pritrakto kaj protekto kontraŭ damaĝo aŭ ŝtelo estos prizorgita. Nomoj (kaj laŭ 
interkonsento fotoportretoj) de la ekspoziciantoj estos videble menciitaj. ĈEA pretas repagi 
sendokostojn de la pruntedonantoj kaj siakoste ankaŭ bonorde resendi la materialojn post lino 
de la ekspozicio. 

Ni serĉas ekspoziciaĵojn en la sekvaj kategorioj: 

E) "Esperantaĵoj" (prioritate filatelaĵoj: poŝtmarkoj kaj kovertoj, kaj 
tridimensiaj objektoj (suveniroj kun Esperanto-motivoj, kuriozaĵoj) sed 
ankaŭ insignoj, glumarkoj, medaloj, kalendaroj ktp (ne tiom bildkartoj, 
krom historiaj ĝis 1939). 

2.) "Kion kolektas esperantistoj" - specimenoj el diverstemaj 
kolektaĵoj pri NEesperantaj temoj: ekz. moneroj kaj bankbiletoj, artaĵoj, 
popolmetiaj objektoj, folkloraj pupoj, ludiloj ĝenerale k.t.p. 

3 .) "Kuriozaj suveniroj el eksterlando" 

Bv. sendi vian ĝeneralan oferton al la adreso muzeagrupo@esperanto.cz (kun priskribo kaj 
laŭeble fotaĵoj de la ekspoziciaĵoj). Nur post konkreta interkonsento bv. sendi la elektitajn 
objektojn. Alikaze ĈEA ne garantias kovron de sendokostoj aŭ ekspoziciigon. Eblas 
kompreneble ankaŭ persona transdono en Svitavy (aŭ dum Regiona renkontiĝo en Litomyŝl). 
Dankon por via komprenemo, ni antaŭdankas vian intereson, kaj antaŭĝojas pri la kunlaboro! 

laŭ Retkomunikoj de ĈEA, 2014/01 

Dankon al Elda Dorfler 




Esperanto-kolektaĵoj kaj specialaj ekspozicioj rilate al Esperanto 

kaj kolektaĵoj 


Kara Elda, 

karaj Esperanto-kolektantoj, 
karaj E-kolektantoj en Ĉeĥio, 

ni tre ĝhojas, ke vi aktivas. 

Ĉe nia Germana Centro troviĝas multaj diverstipaj E-kolektaĵoj kaj E-arkivmaterialoj. 
Estas la situacio, ke ni kvazaŭ vivas inter la Esperanto-kulturvaloraĵoj. 

Multaj tiaj materialoj estas ordigitaj, aliaj ankoraŭ ne. 

Tamen ni organizas regule specialajn ekspoziciojn sur la Esperanto-platformo de 

la kastelo Herzberg. La jam 8a eskpozicio temas pri la aktivecoj de Joachim GieBner 
(longjara IFEF-prezidinto). 

Je la unua de junio 2014 ni solene inaŭguros novan eskpozicion kun la temo "Esperanto kaj 
medaloj". 

Ĉu vi havas medalojn? 

Ĉu ni eble povos ŝanĝi ilin? 

En oktobro ni okupiĝos pri Esperanto kaj filatelo (filatelaj belkovertoj, ktp.). 

Volonte vi povos viziti nin, ĉar ni havos riĉan E-jarprogramon. 

Bonvenon en Herzberg - en via Esperanto-urbo. 

Amike salutas 

por la ICH-estraro 

Petro Zilvar kaj Zsofia Korody 

